section_heading: Rasprostranjenost
paragraph_text: Uzbečkim govori više od 20 milijuna ljudi širom svijeta. U Uzbekistanu živi 16,5 milijuna ljudi koji govore raznim dijalektima uzbečkog jezika. U Uzbekistanu preko 99% Uzbeka govori ga kao maternji jezik. U susjednom Tadžikistanu uzbečkim govori 1,2 milijun ljudi, u Kazahstanu 332.017, u Kirgistanu 550.096 a u Turkmenistanu 317.333 ljudi. U kineskoj pokrajini Xinjiangu prema popisu stanovništva iz 1990. godine uzbečkim govori još 3000 ljudi.